Augusta Holmès

Augusta Mary Anne Holmès (1847–1903) var en fransk komponist av irsk-engelsk avstamming. 

 Liv 
Holmès ble født i Paris og vokste opp i Versailles,Elson moren var en engelsk forfatter, faren en irsk kavalerioffiser. 

Til tross for et åpenbart talent som pianist, ble hun nektet adgang til studier ved Conservatoire de Paris og tok privatundervisning hos Mademoiselle Peyronnet, domorganisten Henri Lambert i Versailles og Hyacinthe Klosé. Rundt 1876 ble hun student hos  César Franck; hun kalte han «min mester».

Hun ble fransk statsborger i 1871 og føyde da en accent grave over e-en i etternavnet.Augusta Holmès: A Meteoric Career Rollo Myers The Musical Quarterly, vol. 53, Nr. 3 (juli 1967), side 365. «Her surname was Gallicized by the addition of a grave accent on its last syllable.»

Holmès giftet seg aldri, men var blant annet samboer med dikteren Catulle Mendès som hun fikk fem barn med.

 Virke 
De første komposisjoner publiserte Holmès under pseudonymet Hermann Zenta.  Til feiringen av den franske revolusjonens 100-årsdag fikk Holmès et komposisjonsoppdrag til en Ode Triomphale, et verk for omtrent 300 orkestermusikere og 900 korsangere. Sin største suksess hadde hun med operaen La Montagne noire, den første operaen av en kvinnelig komponist i Pariseroperaens Palais Garnier siden Louise Bertin.Strohmann

Hun fikk et ry som en komponist av til dels politisk vinklet programmusikk, eksempelvis de symfoniske diktene Irlande og Pologne.  Holmès skrev selv tekstene til nesten alle sine sanger og oratorier, samt librettoen til operaen La Montagne Noire. Hun skjenket de fleste av sine manuskripter til Conservatoire de Paris.

 Verk i utvalg 
mini|Maurice Renaud & Lucienne Bréval i Augusta Holmès' opera, La Montagne noire.

Operaer
 Astarté (1871), Poème musical en deux tableaux (upublisert)
 Héro et Leandre (1874/75), Opéra en 1 acte (upublisert)
 Lancelot du lac (1875), Drame musical en trois actes et cinq tableaux (upublisert)
 La Montagne noire (1895), Drame lyrique en quatre actes et cinq tableaux, premiere: Paris Opéra, 8. februar 1895

 Vokalmusikk
 Parmi les meules, for sangstemme og klaver
 Ode triomphale, for kor og orkester
 Vision de Sainte Thérèse, for sangstemme og orkester
 Hymne à la paix, kantate 
 Au pays bleu
 Hymne à Apollo, koral
 La Vision de la reine, kantate

 Orkesterverk
 Andromède, symfonisk dikt
 Irlande, symfonisk dikt
 La nuit et l'amour: Interlude de l'ode symphonique – Ludus pro Patria, symfonisk dikt
 Lutèce, symfoni
 Ouverture pour une comédie, symfonisk dikt
 Pologne, symfonisk dikt
 Trois anges sont venus ce soir

 Referanser 

 Kilder 
 Eva Rieger: Augusta Holmès, fembio.org
 Claudia Schweitzer: «Holmès, Holmes, Augusta (Mary Anne)», Sophie Drinker Institut

 Litteratur 
 Arthur Elson: Woman's work in music,  The Page Company, Boston 1903. Digitalisert av Google.
 Nicole K. Strohmann: Gattung, Geschlecht und Gesellschaft im Frankreich des ausgehenden 19. Jahrhunderts: Studien zur Dichterkomponistin Augusta Holmès (Hildesheim: Georg Olms, 2012) ISBN 978-3-487-14701-7

 Eksterne lenker 




Kategori:Franske komponister
Kategori:Kvinnelige komponister